
Cum  primum  ad  leges  nostrae  almae  acade- 
miae  de  summos  honores  medicinae  ambientibus 
animum  intendi,  diu  dubitabam  in  rebus  tam  va¬ 
riis  tamque  copiosis,  quas  medicina  amplectitur, 
quamnam,  caeteris  antepositam,  potissimum  selige¬ 
rem.  Multas  post  cogitationes,  quaedam  generalia 
de  Historia  Chirurgiae  scribere  proposui.  Ne¬ 
quaquam,  ut  mihi  consilio  esset,  Historiam  Chi¬ 
rurgiae  exactam  offerre  ;  sed  causas,  quae  in 
hanc  scientiam  vim  habuerint,  anquirere,  eorum- 
que  effectus,  an  faustos  vel  infaustos,  explicare  ; 
viros  praecipuos,  resque  ab  iis  inventas  aut  pate- 

factas  memorare  ;  ita  ut,  hoc  tentamen  potius 
Philosophia  Historiae  Chirurgiae,  quam  historia 
ad  tempora  nominaque  specialis  scientiae,  vocari 
possit. 

Scientiae  medendi  ejus  partis,  quae  hodie 
Chirurgia  vocatur,  progressus,  sicut  omnium  ali¬ 
arum  artium  et  scientiarum  progressui  humanae 
mentis  similitudinem  insignem  fert.  Quando 
enim  ad  Chirurgiae  scientiam  in  primis  seculis 
respicimus,  dein  eam  nostris  diebus  spectamus, 
discrepantia  immensa,  ut  inter  petram  lapicidinae 
templumque  Athenis  perelegans,  observanda  est. 

Chirurgiam  rudissimo  in  statu,  ejusdem  cum 
genere  humano  aevi  fuisse,  certum  est,  ut  Hal- 
lerus  dicit,  “  Possis  primae  mulieris  abmorsum 
funiculum  umbilicalem  ad  chirurgicas  admini- 
st rationes  referre.”  Et  quamvis  nulli  commen¬ 
tarii  de  progressu  nationum  orientem  versus  in 
hac  arte  literata  restent,  tamen  chirurgiam 
fuisse  certum  ad  modum  inter  eos,  sine  dubio 
est.  Larrey,  in  volumine  suo  de  Chirurgia  Mili¬ 
tari,  plurium  operum  prominentium  in  epistyliis 
columnisque  sculptorum,  quae  laquearia  et  moe¬ 
nia  templorum,  inter  vestigia  Thebis,  in  ruinas 
lapsorum,  exornabant,  descriptionem  obtulit. 

quae  testimonio  sunt,  ut  in  ea  parte  chirurgiae,  quae 
magis  ad  manum  refert,  Aegyptii  aut  praesti¬ 
terunt,  aut  saltem  scientiam  chirurgiae  admi¬ 
nistrandae  ad  certum  modum  habuerunt.  Apud 
alias  gentes,  etiam  maxime  barbaras,  aliqua  chi¬ 
rurgia  fuit :  verum  ea  fere  tota  in  ustione  et  in 
scarificatione  constitit.  Afri  etiam  pastores 
pueris  quadrimis  oesypo  bregma  inurebant, 
ne  catarrhis  essent  obnoxii ;  quam  eandem  ob 
causam,  Hippocrates  octo  cauteriis  caput  exure¬ 
bat.  Tureae  linteolo  intorto  se  urere  solent  ob 
defluxiones,  capitis  dolorem  et  artuum.  Armeni 
ventrem  in  colica  candente  ferro  exurunt.  Ben- 
galenses  medicamentis  exurentibus  adversus  epi¬ 
lepsiam  utuntur.  Judaei  et  Persae  ferro  candente 
pedem,  in  lentis  febribus,  exurunt.  Sinenses  et 
Japonenses  moxam  applicant ;  ad  podagricos 
dolores  hoc  praesidio  potissimum  utuntur.  Ara¬ 
bes  plurimis  locis  ignem  admovere  solebant  ut  in 
hydrope  :  Rhazes  ad  pertinaces  dolores  dentem 
ferro  candente  jubet  perforare,  et  ad  cariem  cau¬ 
terium. 

Scarificationes  et  incisiones  perinde  omnibus 
barbaris  familiares  sunt.  Philippinis  insulis  con¬ 
chis  sanguinem  detrahunt.  Brasilienses  spinis 

usi,  et  lapidibus,  incisa  e  cute  sanguinem  educunt. 
Medicus  sacerdos  ex  Lamarum  ordine  oculorum 
morbis  operabatur,  usus  ad  scarificandum  cucur¬ 
bitulis,  et  uncias  sedecim  emisit :  et  quod  est 
notatu  dignum,  Siamenses  utuntur  cucurbitulis 
ex  cornu  bubulo  factis.  Arabes  in  Apoplexia 
cucurbitulas  corpori  adfigunt.  Aegyptiaci  in¬ 
flammatum  pectus  in  pleuritide  scarificant ;  Africae 
meridionalis  aborigines  non  solum  scarificant  sed 
etiam  venam  secant.  Hae  methodi  sunt  natu¬ 
rales  vetustissimae ;  et  communes  sunt  plerisque 
gentibus. 

Utcunque,  uti  originem  hujus  scientiae  pro¬ 
pius  sequamur,  observandum  est,  ut  res  gestae 
chirurgiam  existere  implicent :  nam,  quando  ho¬ 
minum  bellum  gerentium  ira  cessaverit,  cordis 
motus  tumultuosi  et  iracundi  benevolentiae  sym¬ 
pathiaeque  cederent.  Aliquid,  forsitan  sine 
ratione,  vulneratis  non  vulnerati  applicarent,  et 
effectus,  an  faustos  vel  infaustos,  observarent ; 
et  inde  eodem  vel  iterum  uti,  aut  in  simili 
casu  rejicere,  ducerentur.  Rebus  ita  se  habent¬ 
ibus,  Chirurgia  suam  originem  debet.  Auxilia 
his  similia  a  patre  ad  filium  traderentur,  et  ad 
posteros  seros  defluerent,  donec  unius  hominis 

esset  diversos  ad  morbosos  status  curandos,  ipsa 
colligere  et  applicare.  Sed,  ut  in  collectione 
sic  facta,  multae  res  non  solum  inutiles,  sed  etiam 
noxiae  introducerentur,  ita,  cum  ratione  nobis 
sit  conjiciendum,  ut  quaedam  paucae,  in  tam  mul¬ 
tis,  efficaciam  veram  habentes,  inveniri  possent. 
Harum,  utcunque,  aut  nullam  historiam  habe¬ 
mus,  aut  eae  quas  habeamus,  non  cognitis  cha¬ 
racteribus  quibus  sunt  descriptae,  nulli  beneficii 
nobis  sunt.  Sermonis  definiti  in  medicina,  ut  in 
omnibus  aliis  artibus  et  scientiis,  necessitas  est 
maxima.  Et  ut  lingua  definita  medicinae 
applicetur,  ad  opus  Doctoris  Barclay,  com¬ 
muni  sensu  (re  rara!)  ingenioque  praeditum, 
referremus.  His  ita  expositis,  antequam  res 
plures  Chirurgiae  Historiae  referentes  nomi¬ 
nare  procedemus,  est  nobis,  ut  fuit  Ciceroni, 
“  e  definitione  proficisci,  ut  intelligatur,  quid  sit 
id,  de  quo  disputetur.”  Itaque,  quae  sit  Chi¬ 
rurgia?  Quaerendum. 

Si  Chirurgiae  definitionem  ex  derivatione  ver¬ 
bi  ipsius  (%2/£>  manus  et  egyov  opus)  capiamus, 
nobis  necessarium  erit,  descriptionem  a  Celso  da¬ 
tam  adoptare,  qui  tractans  de  divisione  scientiae 
medendi  in  tres  partes,  appellat,  “  tertiam,  quae 

manu  mederetur.”  Huic  definitioni  assentiri  non 
possumus.  Nam  temporibus  nostris  chirurgia 
est  scientia,  quae  non  solum  corporis  externa  sed 
etiam  interna  amplectitur ;  nimirum,  quae  opera¬ 
tiones  generales  machinae  humanae  comprehen¬ 
dit  :  accuratamque  notitiam  et  sanarum  et  mor¬ 
bosarum  conditionum  corporis,  et  eos,  qui  eam 
et  sibi  et  aliis  cum  beneficio  exercerent,  actio¬ 
nes  medicamentorum  scire,  requirit.  Adeoque, 
una  ex  parte,  chirurgia  in  dexteritate  prorsus 
manuali  non  consistit ;  sic,  altera,  imaginationis 
velocis  vivaeque,  aut  inventionis  facilis,  non  est 
proles  :  et  si  aliquis  eam  discere  conatur  aliter, 
quam  eundo  e  bibliotheca  sua  ad  lectum  aegri,  et  in¬ 
de  redeundo  ad  bibliothecam,  quam  maxime  erra¬ 
bit.  Denique, ut  scriptor  prudens  observavit,  “Les 
“  grands  chirurgiens  sont  aussi  rares  que  le  ge- 
“  nie,  le  savoir,  et  les  talens.”  Chirurgiae  pro¬ 
fessor,  inde,  non  est  ille,  qui  membrum  excidere 
potest,  sed  qui,  excidendum  sit  necne,  novit : 
non  is  qui  ulcus  unguenti  applicatione  sanare 
potest,  sed  qui,  quomodo  id  unguentum  sanet, 
et  cur  tale  ulcus  irritet,  quin  et  qua  de  causa, 
diversis  in  casibus,  rebus  penitus  diversis  opus 
sit,  dicere  potest.  Chirurgus  revera  est  medi- 

cus  et  utramque  partem  scientiae  medendi  exer¬ 
cet  ;  sed  de  hoc  ad  Doctoris  Thomson  opus 
referamus.  Seculis  vero  quibusdam  abhinc, 
cum  chirurgia  concilio  Turonensi  denunciata 
fuit,  ut  non  idonea  sacerdotibus  et  viris  naturae 
studiosis,  hujus  scientiae  professor,  ut  servus 
servius  ad  medicum  evenit ;  et  hodie  quoque 
chirurgum  automaton  motum  possidere,  evolu¬ 
tionesque  quasdam  elegantes  absolvere  nimi¬ 
um  est  moris.  Et  sic,  ejus  provincia  ad  admi- 
nistrationes  manuales  perficiendas  reducta,  chirur¬ 
gus  studia  necessario  ad  partes  suae  professionis 
minus  splendidas  dirigit,  et  ita  methodum  muti¬ 
landi  non  curandi  homines  discit,  sed  certe  no¬ 
men  chirurgi  non  meretur. 

Chirurgi,  administrationes  chirurgicas  perfi¬ 
ciendi,  a  Celso  tradita  sunt  officia  :  “  Esse  autem 
“  chirurgus  debet  adolescens,  aut  certe  adole- 
“  scentiae  propior  ;  manu  strenua,  stabili,  nec 
“  unquam  intremiscente,  eaque  non  minus  si- 
“  nistra,  quam  dextra  promptus ;  acie  oculorum 
“  acri,  claraque  :  animo  intrepidus,  misericors 
“  sic,  ut  sanari  velit  eum,  quem  accepit,  non 
“  ut  clamore  ejus  motus,  vel  magis,  quam  res 
“  desiderat,  properet,  vel  minus,  quam  necesse 

“  est,  secet  :  sed  perinde  faciat  omnia,  ac  si 
“  nullus  ex  vagitibus  alterius  affectus  oriatur.,,a 
Haec  minime  interrupta  animi  tranquillitas, 
quae  est  non  tam  frequens  ut  solertia,  dos 
in  chirurgia  maximi  pretii  est  ;  solertia  ex¬ 
ercitatione  acquiri  possit  :  sed  constantia  dos 
est  naturae.  Hallero,  cui  natura  in  om¬ 
nibus  aliis  rebus  tam  generosa  fuit,  hanc  defuisse 
observamus :  constantia  vel  tranquillitas  animi 
idonea  huic  viro  eximio  non  fuit ;  id  quod  ipse 
notavit.b  Quae  Chirurgi  characteri  sunt  ap¬ 
tissima,  ante  oculos  obversis,  ad  Chirurgiae  His¬ 
toriam  attentionem  dabimus. 

Homeri  poemata  antiquissimam  historiam 
scriptam  Chirurgiae  nobis  praebent.  Podalirii 
MACHAONisque  nomina  rapta  fuerunt  a  naufragio 
temporis,  sustentaculo  ingenii  Homeri  servata ; 


a  Celsus,  lib.  vii. 

b  Sequens  est  descriptio  a  Bichat,  quae  ad  characterem  chirurgi 
periti  nobis  firmatum  propius  appropinquat: — “Deux  choses  sont 
“  necessaires  pour  faire  un  grand  chirurgien,  le  genie  et  Tex- 
“  perience.  L’un  trace  sa  route,  Tautre  la  rectifie ;  tous  deux, 
“  pour  le  former,  se  pretent  un  mutuel  secours.  Sans  1’experience, 
“  le  genie  servit  inutilement  fecond ;  sans  le  genie,  1’experience 
,f  ne  lui  offriroit  qu’un  sterile  avantage.”— Discours  Preli minaire, 
Oeuvres  Chirurgicales  de  P.  J.  Dessault,  par  Bichat. 

quae  res  opinionem  Malebranchii  illustrat, 
nempe  multos  reges,  magistratus,  et  alios  notos 
esse  hac  sola  ratione,  quod  a  poetis  virisque 
ingeniosis  memorati  fuerint.  Homerus  in  va¬ 
riis  Iliadis  locis  refert  ad  Machaonem  Poda- 
liriumque  ;  maxime  in  libro  septimo.  Sed 
hi  bellantes  chirurgique  vulneribus  tantummodo 
auxilium  attulerunt,  id  quod  a  Celso  accepi¬ 
mus.  Alii  morbos  oriri  ira  deorum,  atque, 
hac  sublata,  tolli  contenderunt.  Precibus  deos 
placare  soliti  sunt ;  aegrique  vota  sua  in  templis 
solverunt.  Aesculapius  notatu  dignus  est  so¬ 
lum  ut  apud  antiquos  Deus  Medicinae  :  nam 
ejus  et  aliorum  multorum  historia  magis  fabulae, 
quam  veritatis  naturam  habet':  et  sunt  numerosi, 
quorum  historia  est  penitus  fabulosa,  ideoque  hi 
non  sunt  notandi.  Putatum  est,  eum  fuisse  prin¬ 
cipem  Thessaliae,  doctrinam  suam  a  Chirone 
recepisse,  et  Podalirium  Machaonemque  fuisse 
duos  filios  ejus.  Pythagoras  dies  criticas  in 
morbis  observavit,  nervos  et  musculos  abdomi¬ 
nis  secavit  et  descripsit.  Alcmaeon  omnium 
primus  corpora  animalium  incidisse  fertur.  As¬ 
clepiades  doctrinam  Aesculapii  receperunt. 
Postquam  Asclepiades  medendi  scientiae 

praeesse  cessaverant,  Hippocrates  Cous,  recte 
appellatus  pater  medicinae,  ortus  est :  sed  Hal- 
lerus  “  quidem  etiam  majori  jure  chirurgiae  pa- 
“  rentem  dixero.”* 

Hippocratis  opera  a  se  scripta  sunt  sequentia: 
“  de  officina  medici:”  “de  fracturis:” “de  capitis 
vulneribus  inter  ea  quae  ad  Hippocratem 
attributa  sunt,  sed  de  quibus  est  dubitatio,  plus¬ 
culi  chirurgici  sunt  argumenti  “  de  ulceribus  j” 
“  de  fistulis  ;”  “  de  exsectione  foetus.”  Opera 
varia  in  medicina,  quae  nobis  non  sunt  notanda, 
scripsit.  Haec  jam  dicta  exercitationem  magni  ani¬ 
mi,  in  res  nimis  paucas  a  veneratione  sepulchrorum 
et  ipsorum  mortuorum  operantis,  exhibent ;  et 
nobis  mirum  videtur,  quum  paucas  opportu¬ 
nitates  ei  praebitas  chirurgicas  observationes 
faciendi  consideramus,  tam  multas  regulas,  ab 
eo  factas,  in  chirurgiae  exercitatione  observasse. 
In  hac  opinione  autem  non  sumus  soli ;  nam 

*  In  libro  impresso  “  Melanges  de  M.  Chardon  de  Larochette,” 
sequentem  characterem  Hippocratis  habemus  in  volumine  secun¬ 
do,  ad  paginam  121.  ‘f  Ce  fut  ce  grand  homme  qui  en  fit  une 
Science  methodique,  et  qui  rassembla,  en  un  corps  de  doctrine,  toutes 
les  notions  eparses  avant  lui.  Son  genie,  un  de  plus  beaux  que  la 
Grece  ait  produits,  y  joignit  ses  propres  observations,  je  dirois 
presque  ses  divinations  ;  car  il  a  teli  ement  m  edite  son  art,  il  en  a 
si  bien  etabli  les  principes,  que  le  germe  de  tous  les  progres  que  la 
medecine  a  fait  depuis  lui,  se  trouve  dans  ses  ecrits.” 

Hallerus  dicit,  “  ejus  viri  scripta  chirurgica 
“  mihi  videntur  excellere  ordine,  perspicuitate, 
“  artis  peritia,  puritate  ab  omni  hypothesi.” 

De  tempore  quod  est  inter  Hippocratem 
CELsuMque,  est  nobis  dicendum.  Nam  etsi 
Herophilus  ERAsisTRATUsque,  et  Serapion,  qui 
scholam  Empiricorum  confirmavit,  et  Themison 
auctor  Methodicae,  tum  vixerint,  tamen  perpau¬ 
cas  chirurgicas  observationes,  ab  eis  factas,  ha¬ 
bemus.  Themison  hirudines  applicavit ;  atque 
Soranus  ejus  discipulus  de  fasciis  et  fracturis 
scripsit. 

Tempore  inter  Hippocratem  et  Celsum,  hi 
fuerunt  principes  ;  et  quamvis  eorum  ex  operi¬ 
bus  non  multum  acquirere  possumus,  tamen  de 
iis  in  opere  Celsi  merito  laudato  non  parvum 
obtinemus.  Hujus  operis  libri  proximi  quatuor, 
praecipue  septimus  et  octavus,  ad  rem  chirurgi¬ 
cam  pertinent.* 

*  M.  Du  Hamel  characteris  etoperum  Celsi  descriptionem  obtulit 
in  libro  cui  titulus,  “  1’Histoire  de  TAcademie  des  Inscriptions  et 
Belles- Lettres,”  in  volumine  septimo  ad  paginam  100.  “  Si  on  l’ex- 
amine  en  grammairien,  quelle  source  de  mots  choisis  n’y  trouve- 
t-on  point  ?  Quelle  richesse  dans  les  termes  de  l’art !  quelle  purete 
dans  le  style  !  quelle  elegance !  Le  choix  d’  expressions,  le  tour 
noble  et  concis,  1’eloquence ;  tout  marque  un  auteur  fleuri.  L’his- 
toire  y  trouve  a  profiter  dans  le  detail  des  sectes,  des  opinions,  des 

Celsus  nihil  sane  novi  protulit,  at  omnia  ab 
aliis  jam  inventa  sermone  lucido  exposuit ;  neque 
vero  solummodo  sententias  alienas  proposuisse  ju¬ 
dicandus  est;  medius  enim  inter  Rationales  atque 
iLf/jTreigizovg,  apium  instar,  quicquid  utilis  ab  utrisque 
ediscatur  accepit ;  quaecunque  vero  inepta  aut 
falsa  viderentur  abjecit,  et  in  praefationibus  ad 
singulos  libros,  mentem  viribus  praeditam  aspi¬ 
cimus.  Pleraque  equidem  hodie  accepta  in 
Celsi  libris  invenienda.  Et  quamvis  Morgagnus 
in  epistola  quarta  dicit,  “  consulendo  magis  ar- 
“  tem  exercuisse,  quam  invisis  aegris,”  tamen, 
Hildano  assentimur  “  Celsum  de  calculi  sec- 
“  tione  tam  bene  scribere  non  posse,  nisi  admini- 
“  strationem  seipsam  ipse  perfecerit.” 

De  Galeno,  viro  equidem  notissimo,  postea 
loquemur.  Post  Galenum  varii  medici  exsti¬ 
terunt,  sed  perpauci  sunt  notatu  digni  quod  ad 
chirurgiam  attinet. 


decouvertes,  et  des  noms  des  anciens  medecins ;  1’antiquaire,  dans 
ses  observations  sur  le  manger,  le  boire,  le  diete,  et  en  general  sur 
toute  la  gymnastique  des  Romains  :  le  philologue,  dans  la  valeur 
de  leurs  poids  et  de  leurs  mesures,  qui  y  est  mieux  marquee  que 
dans  aucun  autre  auteur  de  ce  temps-la....Aussi  les  medecins  des 
quinzieme  et  seizieme  siecles  qui  se  sont  formes  sur  cet  excellent 
modele,  ont  donne  a  son  auteur  les  surnoms  de  Ciceron  mede- 
cin,  d’HirrocRATE,  et  de  Dieu  de  la  medecine.” 

Utcunque  Oribasius  est  notandus,  ille  fuit  con- 
fertor  operum  medicorum  antiquorum,  ut  etiam 
Aetius.  Paulus  Aegineta,  vir  maximi  ingenii, 
quem  Friendius  etiam  Celso  praefert,  Hy- 
drocephalum  externum  incisione  adgreditur. 
Aneurysma  verum  distinguit  a  spurio,  (distinctio 
falsa  quidem,  ut  a  Scarpa  putatur,)  et  etiam  in 
capite  curare  adgreditur,  arteriamque  et  superne 
ligat  et  inferne. 

Roma  incendio  diruta  a  Gothis  seculo  sexto, 
viri  scientiae  periti  dispersi,  ad  Alexandriani  qui¬ 
dam  fugerunt ;  et  ibi  medicinae  scholam,  bene 
notam  sub  nomine  Alexandrinae,  promoverunt. 
Diu  haec  schola  floruit ;  perpauca  tamen  de  ea 
innotuerunt. 

In  Italia  ab  hoc  tempore  ad  seculum  decimum 
omnes  artes  atque  disciplinae  ingenuae  defecerunt. 
Gentes  barbarae  et  incultae  artium  ignarae  urbi 
immortali  praepositae  tenebras  Europae  univer¬ 
sae  offudere.  Sed  in  hoc  intervallo,  Arabes, 
qui  Africam,  Asiam,  et  partem  Hispaniae  mag¬ 
nam,  devicerant,  et  qui  bibliothecam  Alexan- 
driae  incenderant,  medicinam  exercent.  Byzan¬ 
tii  solius,  quod  ad  Europam  attinet,  artes  atque 
disciplinae  florere  haud  desierunt. 

Inter  Arabum  medicos  sequentes  nominamus. 
Rhazes  fuit  medicus  insignis  :  multas  chirurgicas 
administrationes  perfecit  :  opus  Avicennae, 
nominatum  “  Canon  Medicinae,”  in  Anglicis 
scholis  medicinae  legebatur  :  et  quum  Angli,  in 
bello,  auspice  cruce  gesto,  a  Terra  Sancta  redie¬ 
runt,  idem  in  Europam  retulerunt,  quod  cum 
capite  nono  Rhazis  operis  (de  vitiis  uteri) 
apud  omnes  scholas  medicas  permagni  habeba¬ 
tur.  Avicenna  princeps  medicorum  existimatus 
est,  et  ad  seculum  sextum  decimum,  nomina 
Hippocratis  GALENique  obsolevisse  videntur. 

.  Albucasis  notatu  dignus,  multis  de  rebus  :  et 
secundum  Hallerum,  ille  fuit  fons  ex  quo  nu¬ 
peri  semibarbari  hauserunt.  Paracentesin,  bron- 
chotomen,  aliasque  perfecit ;  et  dicit,  mulierum 
calculum  per  obstetricem  se  curasse.  Apparatu 
parvo  simili  utitur  ut  veteres  Graeci ;  vulnus  au¬ 
tem  inflictum  dilatat,  ut  calculi  moles  poposcerit. 

Medendi  scientia  in  occidente  resurrexit  seculo 
undecimo,  quod  est  epocha  scholae  Salernitanae 
bene  notae.  Haec  fuit  praecipua  totius  Europae 
Asiaeque,  et  efflorescere  ad  quartum  decimum 
seculum  non  cessavit,  ubi  fuit  exclusa  splendore 
surgenti  scholarum  Bononiae  et  Parisiorum.  Chi- 

rurgia  gradatim  crevit ;  Byzantii  adhuc  aliquid 
scientiae  artisque  extitit.  Sed  Byzantium  sedes 
virorum  eruditorum  tandem  eversum  est:  Tureae 
enim  hanc  urbem,  reliquam  solam  Romani  im¬ 
perii  magnificentiaeque,  expugnaverunt.  Viri 
ingenio  praediti,  qui  Byzantium  incoluere,  in  Ita¬ 
liam  libris  Graecis  advectis,  perfugerunt ;  et  Ita¬ 
liam  ex  barbarie  ad  cultum  revocare  nixi  sunt. 

Historia  Chirurgiae  ad  resurrectionem  ejus  in 
Italia  provecta,  attentionem  nunc  dirigere  oportet 
ad  eam  partem  disputationis  quae  rei  chirur¬ 
gicae  impedimenta  refert.  Res  praecipua  est 
veneratio  mortuorum  :  quae  cum  per  totum 
terrarum  orbem  valet,  hanc  venerationem  in 
natura  fundi,  et  non  esse  omnino,  ut  quidam 
putant,  prolem  superstitionis  atque  imbecilli¬ 
tatis,  judicare  oportet.  Primis  aevis,  chirur¬ 
gi,  quum  cadavera  humana  secare  non  liceret, 
ab  incisione  aliorum  animalium,  eam  scientiam, 
non  aliunde  acquirendam,  colligere  coacti  sunt : 
et  quum  in  Aegypto  mortua  corpora  incisa 
erant,  ut  balsamo  conderentur,  tam  rapidus 
fuit  processus,  ut  nihil  temporis  pollinctori  prae¬ 
bitum  esset,  scientiam  structurae  viscerum  di¬ 
versorum  acquirendi. 

Est  satis  evidens,  animalia  his  temporibus  in¬ 
cisa,  etsi  multis  in  rebus  similia  corpori  humano, 
tamen,  in  aliis  tam  diversa  fuisse,  ut  in  eo  sci¬ 
entiae  statu  nihil  praeter  regulas  generales  prae¬ 
bere  poterant.  Hoc  modo,  corporum  belluino- 
rum  fabrica,  nimis  culta,  et  nimis  minute  ap¬ 
plicata,  in  nostro  aevo  etiam,  originem  multis 
falsis  theoriis,  quibus  medicina  oneratur,  dedit. 
Anatomiae  comparativae  theoriae  inaccuratae  de 
ciborum  concoctione  in  homine  attribui  possint. 
Alius  naturae  scrutator,  incidens  ingluviem  pulli, 
et  observans  provisionem  aptam  ad  cibum  prae¬ 
parandum,  huic  animali  propriam,  delectatusque 
patefactione,  cibos  tritura  concoqui  contendit. 
Alius  inspiciens,  cibos  putredine  in  massam  ae¬ 
qualem  suique  similem  verti,  eos  in  ventriculo 
putrescere  credit.  Alius,  processum  solutionis  ; 
alius,  alium  ;  simili  modo  cum  aliis  rationibus 
in  hanc  rem.  Et  nunc,  quantumcunque  ars 
medica  nuper  increverit,  fateri  cogimur,  Guli- 
elmum  Hunterum  recte  de  hac  re  judicasse: 
cujus  ipsissima  verba  citabo. — <c  Gentlemen, 
Physiologists  will  have  it  that  the  stomach  is  a 
mill ;  others,  that  it  is  a  fermenting  vat ;  others 
again,  that  it  is  a  stew-pan  ;  but  in  my  view  of 

tlie  matter,  it  is  iieither  a  mill,  a  fermenting  vat, 
nor  a  stew-pan,  but  a  stomach,  Gentlemen,  a 
stomach.” 

Et  utcunque  Romani  Graecique  mortuos 
summe  venerati  sint,  hi  tamen  sanguinis  humani 
cupidi  erant,  ut  ludi  gladiatorii  et  Circi  nimis  pro¬ 
bant.  Mens  inhorrescit,  cum  ad  imaginatio¬ 
nem  offertur,  homines  pugnantes  cum  leonibus, 
tigribus,  aliisque  belluis  ferocibus  :  sed  haec 
Romanis,  qui  alias  gentes  barbaras  vocabant, 
voluptatem  praebuerunt.  Hi  mores  tamen  scien¬ 
tiam  chirurgiae  promoverunt  :  nam  homines 
vulnerati  auxilio  egebant,  et  in  vulnerum  cura¬ 
tione  multum  sapientiae  acquiri  potuisset.  Hal- 
lerus  de  Galeno  dixit,  “  Claudius  Gale- 
nus  uti  nullam  partem  artis  medicae  neglexit,  ita 
neque  chirurgiam.  In  ea  se  juvenis  exercuit, 
cum  Pergami  ludi  gladiatorii  curam  gereret.” 
Celsus  autem,  in  libro  suo  primo,  ubi  diversas 
opiniones  Rationalium  Empiricorumque  notat, 
hujus  rei,  ut  necessitatem  incidendi  homines  eti- 
amnum  vivos  removentis,  meminit. 

Alia  res,  quae  progressum  chirurgiae  impedit, 
proclivitas  fuit  ad  theoriam,  quae  omni  aevo 
mentem  humanam  distinxit.  Nam  et  ab  Era- 

sistrato  HEROPHiLoque,  qui  occasiones  recog¬ 
noscendi  possesserunt,  Ptolemaei  patrocinio 
utentibus,  et  ab  eo  auctoritatem  habentibus,  vi¬ 
vos  mortuosque  incidere,  observationes  quasdam 
expectare  licet ;  tamen,  eorum  observationes 
sunt  tam  flexae,  et  conclusiones  practicae  ex 
his  tam  conformatae  ad  theoriam,  ut  paululum 
omnino  beneficii  eorum  ex  laboribus  evenit.  Ga¬ 
lenus  vesania  theorias  formandi  cito  afficieba¬ 
tur  :  et  viro  mentis  tam  capacis  ratiocinationis 
campi  prospectum  adeo  jucundum  afferrent,  ut 
eum,  quasi  alium  Obidah,  filium  Abensinae,*  ab 
aspera  et  rudi  via  experientiae,  in  vias  jucundiores 
ratiocinationis  abducerent.  Ibi  vivax  ejus  ima¬ 
ginatio  delectationem  obtineret.  Huic,  in  ejus 
operibus,  quum  sint  multae  observationes  in  usu 
commodae,  hae  etiam  cum  theoria  ita  mixtae 
sunt,  ut,  massam  processui  qui  eam  puram  reddat 
subjicere,  difficile  sit.  Observationes  ejus  utcun¬ 
que  in  opera  Hippocratis  de  officina  medici, 
“  aut  chirurgi  potius  ”  secundum  Hallerum, 
probant  eum  bene  versatum  in  multis  minorum 
administrationum  chirurgiae,  et  ratione  fascias 
applicandi,  caeterisque  ejusmodi. 


*  Vide  Rambler,  num.  65, 

Aliud,  sed  dierum  quidem  impedimentum  pos¬ 
teriorum,  oritur  ex  hoc,  provinciam  chirurgi  non 
proprie  notam  esse.  Nostras  opiniones  de  officiis 
chirurgi,  et  sapientia  ei  necessaria,  quo  rite  offi¬ 
ciis  fungatur,  nominavimus.  Sed  hoc  visum  erit 
plenius,  quum  de  tonsoriis  chirurgis  loquemur. 
Et  in  hoc  seculo,  cum  chirurgorum  turma  ferro 
medentium  magna,  juvenes  eum  peritum  chi¬ 
rurgum  esse,  qui  scalpello  cum  dexteritate  uta¬ 
tur,  duxerunt.  Hoc  primo  chirurgiae  progres¬ 
sum  impedit ;  sed  error  rapide  jam  evanescere 
coepit,  et  nunc  chirurgia,  ut  scientia,  non  solum 
manu  medendi,  sed  etiam  cogitandi  existimatur. 

Ultima  res  progressum  chirurgiae  impediens, 
est  superstitio,  cum  qua  artis  medendi  exer¬ 
citatio  conjuncta  fuit.  Deorum  interpositio  ab 
Homero  notatur  in  Iliade,  in  qua  suos  heroas 
vulneratos,  ut  subito  sanatos,  afflatu  Apollinis  aut 
tactu  Veneris  miti,  exhibet.  Opinionem  interpo¬ 
sitionis  ejusmodi,  in  poemate  Graecia  Romaque 
tam  magnopere  laudato  extantem,  et  alia  auc¬ 
toritate  firmatam,  non  est  mirandum,  ad  posteros 
descendisse,  et  effectum  infaustum  in  exercita¬ 
tione  scientiae  medendi  generaliter,  et  chirurgiae 
praesertim,  habuisse.  Asclepiades  hunc  errorem 

methodis  suis  imperitia  plenis  promoverunt ;  ut 
in  horum  operibus  sacris,  Aristidis  scriptis,  et 
poematis  Aristophanis  exempla  multa  habemus. 
(Vide  prooemium  historicum  operis  perdocti, 
Pharmacologiae  doctoris  Paris.) 

Superstitionis  connexus  cum  scientia  medendi 
ad  postera  secula  se  continuavit.  Omnes  cura¬ 
tiones,  quae  tempore  quo  Ecclesia  Romana  vim, 
non  in  vitam  solum,  sed  etiam  conscientias  ho¬ 
minum,  tenebat,  effectae  fuerunt  interpositione 
miraculosa,  exercitata  ad  preces  sacerdotum  et 
hoc  impedire  incrementum  chirurgiae  plurimum 
poterat.  Nam  his  temporibus  sacerdos,  prece 
ista  “  Ave  Maria”  saepius  enunciata,  in  fugam 
mitteret  chirurgum,  etsi  administrationes  chirur¬ 
gicas  peritissime  perficientem.  Tum  vero  mos 
erat,  si  alicui  contigerit  aliquod  insigne  invenire, 
aut  quid  mirifici,  non  cum  interpositione  mira¬ 
culosa  coelitus  junctum,  efficere,  notitiam  ejus  se 
obtinuisse  ab  inferis,  existimare  :  et  ad  poenam 
comburendi  aut  cruciatus  supplicium  postu¬ 
lare. 

Sed  haec  angustia  animi  ubique  fere  terrarum 
abiit,  licet  non  penitus  :  nam  in  Britannia,  seculis 
superioribus,  superstitione  uti  callidos  homines 

vidimus.  Is  processus  humani  corporis,  “  primae 
intentionis  coalitus”  dictus,  in  publicum  cum  me¬ 
thodo  superstitiosa  junctus  primum  venit.  Nam 
Kenelmus  Digby,  Eques,  vulnera  cum  pulvere 
sympathetico  curavit ;  et  sanationem  ad  effectum 
superstitiosum  referre  solebat.  Una  res  in  metho¬ 
do  curationis  erat,  “  partes  per  dies  septem  in¬ 
tactas  manere  et  hanc,  non  pulverem  sympa¬ 
theticum,  esse  causam,  cur  vulnus  sanatum  est, 
posteri  chirurgi  invenerunt ;  qui  hunc  proces¬ 
sum  naturalem  “  primam  intentionem  ”  nomina¬ 
verunt. 

His  rebus  impedientibus  consideratis,  incre¬ 
mentum  scientiae  chirurgiae  per  secula  recen- 
tiora  melius  introduci  nequit,  quam  a  narratu 
separationis  chirurgiae  a  medicina,  priorisque 
conjunctionis  ;  et  in  has  res  persequendo,  is  nobis 
character,  tam  conspicuus  in  homine,  nempe  amor 
diversis  sese  in  modis  occupandi,  exhibetur. 

Per  omnia  secula  ante  Hippocratem  medicina 
cum  chirurgia  conjuncta  mansit,  ut  idem  homo 
et  morbos  internos  curare  et  officinam  habere 
chirurgicam,  et  morborum  historiam  meditari,  et 
vulneribus  curatricem  manum  adhibere,  soleret. 
Quinetiam  Hallerus  dicit,  Hippocratico  aevo 

medicos  chirurgiam  .exercuisse.  A  Celso  apparet, 
medicinam  temporibus  Eiiasistrati  et  Hero- 
phili  in  rem  dieteticam,  pharmaceuticam  et  chi¬ 
rurgicam  diductam  esse :  sed  laudat  idem  eum 
virum,  qui  quam  maximam  partem  artis  medendi 
teneat.  Aliquanto  vero  antiquiora  sunt  vestigia 
hujus  separationis.  Aristoteles,  et  ante  eum 
Plato,  varios  medicorum  ordines  descripsit.  Hae 
divisiones  manebant ;  nam  secundum  Cicero¬ 
nem,  in  Natura  Deorum,  ad  librum  tertium,  erant 
alii,  qui  morbis  ;  alii,  qui  vulneribus ;  alii,  qui 
oculis  mederentur.  Et  Martialis  divisionem 
descripsit  in  sequente  disticho, 

Chirurgus  fuerat,  nunc  est  vespillo  Diaulus, 

Coepit  quo  poterat  clinicus  esse  modo. 

A  tempore  quo  Romanum  imperium  eversum 
fuit  ad  literarum  renovationem,  Arabes,  qui  no¬ 
titiam  scientiae  medendi  tenebant,  chirurgiam 
una  cum  medicina  exercere  solebant.  Alii  di¬ 
cunt,  Arabes  exercuisse  partes  scientiae  distinc¬ 
tas,  et  Hallerus  “  eadem  consuetudo  ad  Ara- 
“  bes  descendit,  ut  Avenzoar  dedecori  duceret 
“  vero  medico,  si  manu  curaret.”  In  Europa, 
scientiae  medendi  exercitatio  in  manus  sacerdo¬ 
tum  venit  5  qui  ea  utebantur  ad  eorum  potestatem 

promovendam,  et  qui  medicinam,  chirurgiam, 
pharmaciam  agebant.  Sacerdotes,  quibus  fuit  vo¬ 
luntas  scientiam  medendi  magis  diligenter  exsequi, 
convenerunt  in  societate  et  evenerunt  magis  ca¬ 
paces  animi,  minus  austeri,  et  magis  proclives 
ei  motui  cordis  qui  in  natura  hominis  existi t,  et 
qui  eum  societatem  quaerere  impellit ;  princi¬ 
pium  ita  pollens,  ut  homo  vocatus  sit  animal 
gregarium.  Hujus  societatis  effectus  faustus 
fuit  is,  qui  in  hac  simplici  elegantique  sermone 
expressus  est ;  “  ut  ferrum  ferrum  acuit,  ita 
“  vir  acuit  faciem  amici  sui.”  * 

Haec  Pontifici  Maximo  Alexandro  Tertio 
non  placuerunt,  qui  rem  cum  maxima  urbanitate 
ad  diabolum  retulit,  et  dixit,  sub  praetextu  faci¬ 
endi  opus  benignum  corporibus  hominum,  sacer¬ 
dotes  ab  animarum  cura  iis  adduci :  et  inde, 
anno  mclxiii.  lex  ab  eo  sanata  fuit,  quae  nemi¬ 
nem,  posteaquam  vota  assumpserat,  scientiam 
medendi  exercere  praecepit.  Pontifex  Maxi¬ 
mus  Honorius  Tertius,  anno  mccxv.  imperavit, 
ne  quis  ecclesiae  ex  servis  sanguinem  mitteret, 
mitti  videret,  aut  emitti  praescriberet.  Sacerdo- 


*  Vide  Salomonis  Proverbia,  cap.  xxvii.  v.  17. 

tes  etiamnum  eorum  emolumentis  sese  abscin¬ 
dere  non  solebant ;  et  ut  haec  adhuc  tenerent, 
servos,  qui  apud  se  officio  tonsorum  fungebantur, 
mittebant  ad  sanguinis  missionem,  et  alias  ad- 
ministrationes  chirurgicas  perficiendas.  Hinc 
ii,  qui  antiquitus  “  chirurgi  tonsorii  ”  appel¬ 
labantur,  originem  ducere  videntur.  Capitis 
tonsuram  et  aquae  frigidae  applicationem  con¬ 
sociatio  chirurgorum  tonsorum  inter  praecipua 
medicamenta  collocabat;  et  potentiam  acquisivit, 
ut,  progressu  temporis,  distinctam  classem  con¬ 
stitueret.  Sacerdotes,  siquidem  scientiae  medendi 
eam  partem,  quae  ad  manum  refert,  abdicare 
coacti,  exercitationem  vilem  cito  putare  coepe¬ 
runt  :  sive  ab  eadem  causa,  quae  vulpem  uvas 
crudas  vocare  fecit,  aut  quod  chirurgiam  exerceri 
a  servis  suis  dedignarentur,  non  est  mihi  dicen¬ 
dum. 

Disjunctio  chirurgiae  a  medicina  pedetentim 


procedebat,  et  ineunte  decimo  quarto  seculo 
decretum  a  Pontifice  Maximo  Bonifacio  promul¬ 
gatum  fuit,  et  non  multo  post,  aliud  a  Pontifice 
Maximo  Clemente  Quinto,  Avenione  ;  alteruter 
chirurgiam  a  medicina  separari  imperavit.  Et 
ab  observationibus  domini  Chevalier  discimus, 

sacerdotes  interdictos  fuisse  chirurgiam  agere 
sub  poena  excommunicationis  :  et  ideo  Parisi- 
enses  eum  ut  academicum  in  facultate  Medicinae 
admittere  negabant,  qui  chirurgiam  non  abjura¬ 
verat.  Hoc  est  fundamentum  disjunctionis  chi¬ 
rurgiae  a  medicina  et  inter  chirurgum  et  medi¬ 
cum.  Ecclesia  Romana  simulavit,  causam  de¬ 
cretorum  esse  in  axiomate  “  ecclesia  abhorret  a 
“  sanguine,” — axioma,  ut  Thomson  observat, 
“  often  expressed  in  its  decrees,  it  is  true,  but 
“  never,  I  believe,  acted  upon  but  in  this  in- 
“  stance,  by  the  Church  of  Rome.”  Haec  ita 
firmata,  quamvis  primum  perniciosa,  postea  utilis 
fuit ;  nam  huic  forsitan  progressus  utriusque, 
nempe  Chirurgiae  Medicinaeque,  debetur. 

In  Italia,  utcunque,  antequam  haec  divisio 
firmata  est,  ii  ecclesiae  et  ii  aliarum  scientiarum 
et  artium  studiosi,  privilegiis  aequalibus  admitte¬ 
bantur.  Eorum  quidam  non  ad  ecclesiam  dedi¬ 
cati,  celebres  medici  fuerunt,  transieruntque  in 
Galliam,  ubi  scientiam  medendi  maxima  cum 
celebritate  exercuerunt.  Chirurgi  autem  Gal¬ 
lici  ex  Italia  primas  doctrinas  chirurgiae  accepe¬ 
runt.  Italiae  medici  multum  notitiae  ab  Arabi¬ 
bus  receperunt ;  cum  his  Franciscus  Secundus 

Neapolis,  vir,  qui  ingenio  et  charactere  tempori¬ 
bus  illis  multum  praevaluit,  consuetudinem  con¬ 
tinuam  promovit,  et  ab  iis  quicquid  in  medicina 

t 

aut  in  artibus  fuit,  obtinuit.  Franciscus,  anno 
mccxxxiii.  edictum  promulgavit,  quo  neminem 
admittere  posse  magistrum  aut  doctorem  in 
medicina  vel  in  chirurgia  decrevit,  priusquam 
harum  artium  rudimenta  caute  diligenter  que 
persecutus  erat.  Hoc  edictum  tam  laudabile 
videtur  esse  causa  nominum  “  Chirurgico-Me- 
dici  aut  Doctoris  utriusque  Medicinae,”  quae  in 
Continente  Europae  multum  usurpabantur.  Hi, 
quod  scientiam  medendi  in  Gallia  cum  eventu 
fausto  exercebant,  et  quod  eorum  opiniones  in 
existimatione  fuerunt,  a  Ludovico  Nono,  vulgo 
vocato  sancto  Ludovico,  in  collegium  aut  “  con- 
fraternium”  constituti  erant,  anno  mcclxviii.  Cle¬ 
rici  Gallici  contra  “Magistros  Chirurgos”  obviam 
ibant ;  et  eos  lacessendi,  eorumque  jura  in  du¬ 
bium  vocandi,  omnem  occasionem  cum  gaudio 
ceperunt :  invidiamque  tonsorum  Chirurgorum, 
quod  institutio  rapide  surgens  eorum  opibus  et 
privilegis  damnum  minatus  est,  excitaverunt. 
Certamina  nunc  inter  duas  classes  Chirurgorum 
orta  sunt ;  et  haec  non  cessabant,  donec  magis- 

tri  Chirurgi,  Chirurgique  tonsores,  in  unum 
collegium  collati  sunt  :  quod  evenit  anno 
<  mdclx.  In  Anglia  etiam  Chirurgi  Tonsoresque 
in  unum  corpus  formati  fuerunt,  eorumque  con¬ 
sociatio,  per  duo  insequentia  secula,  duravit. 
Tonsores,  veterinarii,  et  qui  animalia  castra¬ 
bant,  chirurgiam  exercuerunt.  Sed  nunc,  chi¬ 
rurgia  exercetur  a  viris  ingenio  eruditioneque 
praeditis,  et  Chirurgi  Parisienses,  Anglici  et 
Scotici,  in  collegiis  constituuntur,  et  hodie  in 
existimatione  increscunt. 

Quando  historiam  mundi  aspicimus,  quietem 
longam  imperturbatamqne  esse  praecursorem 
violentae  commutationis  invenimus.  Hoc  in 
rerum  natura  quoque  est  ;  nam  priusquam 
diripiens  procella  destructione  ferenda  campum 
pervadit,  aut  terrae  motus  horridus  orbem 
quatit,  serenitas,  quae  terram  obducit,  adeo 
jucunda  est,  ut  nisi  gravis  experientia  contra¬ 
rium  docuerat,  spectatori  esset  in  animo,  Har¬ 
moniam  ipsam  alas  suas  supra  universum  ex¬ 
tendere.  Est  idem  etiam  in  mundo  litera- 
rum.  Inertia  saepe  tenebrosa  mentes  homi¬ 
num  obducit,  quum  subito  virum  maximi  in¬ 
genii,  lucentem  splendore  cum  majore,  propter 

tenebras  priores,  agitationemque  magis  insig¬ 
nem  excitantem,  ob  tranquillitatem  quae  antea 
extitit,  elucet. 

Hunc  rerum  statum  in  Historia  Chirurgiae 
exhibendum  videre  possumus.  Nam  seculo  de¬ 
cimo  tertio  chirurgia  nihil  progressa  est :  imi¬ 
tatio  servilis  fuit  character  aevi.  Sed  subito, 
seculo  sequente,  constellatio  virorum  illustrium, 
lucem  undique  circa  eos  jactantium,  surrexit : 
et  quamvis  multi,  quibus  priores  tenebrae  fue¬ 
runt  maxime  gratae,  eorum  surgentem  splendo¬ 
rem  obscurare  conati  sunt,  hi  tamen  viri  eluxe¬ 
runt,  et  adhuc  elucent.  Ex  his,  de  Antonio 
Benevino  est  dicendum.  Ille,  praesentiens 
quanti  momenti  necessitatisque  esset  rejicere 
systemata  medicorum  Arabicorum,  et  quantum 
commodi  a  naturae  observatione  in  chirurgia 
promovenda  oriretur,  viam  adhuc  intentatam 
prosequi  incepit,  nempe,  observationis — opus 
de  abditis  rerum  causis  scripsit.  Multas  cura¬ 
tiones  perfecit,  et  res  nobis  notanda  est  descrip¬ 
tio,  “  Gangraenae  ex  causa  interna  a  pede  orien¬ 
tis  quae  videtur  esse  similis  morbo  vulgo  vo¬ 
cato  “  Potfs  Mortification.” 

Paraeus  nunc  exortus  est.  Morem  pristinum 

veterum  instituta  imitandi  abjiciens,  et  multum 
adjutus  sapientia  anatomica  Vesalii,  chirurgiam 
maxime  promovit.  Ambrosius  Paraeus  est  Gal¬ 
liae  quasi  Harveius:  mirae  animi  ejus  dotes  mul¬ 
tos  inimicos  creaverunt ;  critici  non  solum,  sed 
etiam  sacerdotes  suam  potestatem  exercuerunt 
contra  Paraeum  ;  et  nihil  nisi  auctoritas  Caroli 
Noni  sanguinolentae  destructioni  noctis  Sancti 
Bartholomaei  eum  eripuit.  Richerandus  Pa¬ 
raeum  laude  onerat,  et  ad  ejus  opus  lectorem 
remitto. 

Scholae  Italicae  Fallopius,  vir  magnus,  opus 
de  vulneribus,  in  quo  multa  sunt  notatu  dignis¬ 
sima,  scripsit.  Paracentesin  os  ilium  versus  in¬ 
stituere  jubet :  et  os  cariosum  radi  potius  quam 
scalpro  exscindi  mavult.  Benedictus  Sylvati- 
cus  de  aneurysmate  scripsit;  et  aneurysma,  quod 
ab  arteria  dilatata  oriatur,  existere  negavit.  In 
hac  opinione  Scarpam  anticipavit ;  et,  quod  me¬ 
moratu  dignum  est,  in  curatione  aneurysmatis, 
“  arteriam  utrinque  ligat,  incidit,  et  cruoris 
grumos  eximit.”  Galenus  etiam,  Paulus,  om- 
nesque  antiqui  de  una  aneurismatis  specie  lo¬ 
quuntur,  quam  oriri  ab  arteria  rupta  dicunt. 

Fabricius  ab  Aquapendente,  Fallopii  discipu- 

Ius,  de  tumoribus,  etiam  de  herniis  scripsit ;  inve¬ 
nisse  terebram,  cum  quatuor  ad  coronam  alis,  dici¬ 
tur.  Omnes  suturas,  praeter  siccam,  modum  hodie 
maxime  laudatum,  rejecit.  Qua  quidem  ratione 
ars  vi  morbosae  fere  occurrat,  Fabricius  intel¬ 
lexisse  videtur  ;  nam  rebus,  quas  nominavimus 
“  contra-irritantia,  ”  utebatur,  et  phthisin  per  se- 
tacea  curavit.  Multos  Gallicos  chirurgos  prae¬ 
terire  oportet. 

Wisemannus,  vir  ab  Hallero  multum  lauda¬ 
tus,  de  variis  rebus  chirurgicis,  ita  de  ulceribus, 
vulneribus,  fistulis,  &c.  scripsit. 

Gideon  Harveius,  secundum  Hallerum,  li¬ 
bellum,  “  the  art  of  curing  the  most  dangerous 
wounds  by  the  first  intention,  ”  (Lond.  1683) 
obtulit  :  et  ad  vulnera  styptica  medicamenta 
laudat. 

Ad  hoc  tempus  Gulielmus  Harveius,  qui  cir¬ 
cuitum  sanguinis  patefecit,  floruit.  Haec  inven¬ 
tio  nomen  Harvei  carum  semper  peritis  scientiae 
medendi  reddet:  epocha  quidem  est  in  scientia  nun¬ 
quam  non  memoranda ;  nam  theorias  antiquorum 
evertit,  et  novum  campum,  in  quo  indagationes 
persequi  possent,  aperuit.  Scripsit  “  de  gene¬ 
ratione  animalium.”  Et  quidem  nullam  artis 
partem  non  ornatam  reliquit. 

Aspectus  autem  quam  jucundus  amico  liber¬ 
tatis  est,  ubi  Batavi  fortes,  post  arduam  dimica¬ 
tionem,  libertatem  sibi  vindicaverunt.  Scientia 
medendi  in  Batavia,  antea  quasi  embryo,  protinus 
florere  coepit,  sub  vi  salutari  libertatis.  De¬ 
lectat  utique  enumerare  ut  exempla  nexus 
existentis  inter  libertatem  scientiamque,  diligen¬ 
tem  Ruyschium,  mechanicum  Roonhuysen,  so- 
lertem  Raw,  et  duos  ejus  illustres  discipulos  Heis- 
teRum  et  Albinum  ;  quibus  viris  praeclaris  ad- 
dendus  est  Camperus,  amicus  physiologiae,  qui 
splendore  et  utilitate  suarum  inventionum  om¬ 
nibus  ejus  antecessoribus  praestitit ;  et  multum 
scientiae  chirurgiae  praebuit. 

Cowperus,  Morgagnus,  Boerhaavius  et 
Hoffmanus  inter  multos  notatu  dignos  sunt 
primi.  Cowperi  corporis  humani  Anatomia 
bene  cognoscitur,  et  morbida  anatomia  Mor¬ 
gagni  Chirurgiae  scientiam  multum  provexit. 
Boerhaavius,  in  suis  aphorismis  de  dignoscendis 
et  curandis  morbis,  lectori  multas  res  ad  chirur¬ 
giam  pertinentes  praebet. 

Douglas  fuit  primus  qui  historiam  ejus 
sectionis  pro  calculo,  quae  dicitur  lateralis,  de¬ 
dit. 

Inter  eos  qui  scientiam  chirurgiae  promove¬ 
runt,  F.  Petitus  primum  locum  habet.  Hallerus, 
loquens  de  eo,  dicit  “  Petitum  primo  loco  posui 
“  inter  eos,  qui  minutis  et  exquisitis  mensuris, 
“  et  subtilibus  consiliis,  bonam  artem  perficere 
“  sunt  adgressi.”  Petiti  inventiones  ipsum  cum 
ingeniosissimis  ordinant;  sed  de  his  nunc  multa  di¬ 
cere  non  possumus.  Morellus  chirurgus  Gallicus 
instrumentum  ad  compressionem  vasorum  mag¬ 
norum  invenit.  J.  L.  Petitus  autem  hoc  ad 
statum  in  quo  nunc  habemus  mutavit. 

Gulielmus  Cheselden  est  memoratu  dignus : 
simplicitas  et  ingenium  in  suis  descriptionibus 
elucent.  Sectio  ejus  lit.hotomica,  supra  os  pu¬ 
bis,  et  splendidum  opus  in  anatomia,  nobis  sunt 
notanda. 

Garengeot,  vir  obscuritate  ortus,  ad  summos 
medicinae  honores  attinuit :  Winslowius,  Le 
Dran,  Quesnai,  Sabatier,  Morand,  Mare- 
schal,  Warner,  Alanson,  La  Motte,  multique 
alii  nobis  sunt  necessario  transeundi.  Multi 
clari  viri  in  Edinburgo  eluxerunt.  Monroi,  Cul- 
lenus  inter  hos  nominandi  sunt.  Priorum  inven¬ 
tiones  sunt  multae,  ut  etiam  suae  disputationes. 
Est  mihi  dolori  viros  maximi  ingenii  transire ; 

sed,  ut  omnes  enumerem,  non  fieri  potest.  Quos¬ 
dam  vero  nominabimus;  nempe  White,  S.  Sharpe, 
Pott,  quorum  opera  omnes  scientiam  medendi 
agentes  legere  debent.  A 

Duo  viri,  prae  caeteris  praeclari,  sunt  Gu- 
lielmus  et  Joannes  Hunter.  Tam  multae 
sunt  eorum  observationes,  disputationes,  inven¬ 
tiones,  ut  injuria  esset  in  tentamine  limitibus 
presso  de  his  dicere ;  ideoque  ad  eorum  opera 
potius  referemus. 

Ad  progressum  chirurgiae  cum  animum  in¬ 
tendimus,  incrementum  per  gradus  occurrens  ad 
seculum  postremum  videmus  ;  sed  hoc  tempore, 
et  postea,  scientia  omnis  generis  et  artes  rapidum 
cursum  habuerunt.  Causa  hujus  philosophi 
attentionem  occupat,  et  indagatio  summi  mo¬ 
menti  est.  Delectationi  maximae  est  nobis  di¬ 
cere  nos  libertati  ministrisque  suis  omnia  haec 
debere.  Notare  juvat,  ut,  hanc  rem  perse¬ 
quendo,  animi  nobis  cum  admiratione  impleti 
sunt,  ubi  in  scriptis  variis  varias  administra- 
tiones  chirurgicas,  observationes,  disputationes¬ 
que  viris  seculorum  antiquorum  factas,  legimus. 
Investigatio  vero  a  nobis  habita,  in  hanc  his¬ 
toriam  chirurgiae  persequendo,  scientiam  mul- 

tam  antiquis  esse  exposuit,  et  numerosas  inven¬ 
tiones,  quae  hodiernae  existimantur  esse,  vetus¬ 
tis  seculis  vindicavit.  Tempus  autem,  ea  machina 
vis  pene  omnipotentis,  recentia  quotidie  exempla 
exponit,  in  quibus  eadem  instrumenta,  quae  nu¬ 
per  inventa  fuerunt  in  ruinis  domi  A.  C.  79 
eruptione  Vesuvii  obrutae,  notanda  :  omnia  illa 
quidem  elegantia  formae  sunt  insignia,  et  Ro¬ 
manos  cultros  faciendi  peritos  fuisse  probant. 
(Vide  Bulletin  de  Soc.  Med.  d’Emul.  Nov. 
1821,  p.  4 52.) 

Libertas  et  progressus  humanae  mentis  inter 
se  nectuntur  :  hoc  ab  omnibus  observari  potest. 
Sed  antequam  huic  historiae  finem  imponamus, 
est  nobis  in  animo  eum  nominare  qui  chirur¬ 
giam,  omnesque  scientias  et  artes,  promovere 
multum  contribuit. 

Chirurgia  scientia  maximi  momenti  nunc  existi¬ 
matur,  et  bella,  quae  Europam  vastarunt,  ad  ex¬ 
ercitationem  scientiae  chirurgiae  utilia  multa 
contulerunt.  Capax  ille  et  impotens  animus,  qui 
exercitus  ad  victoriam  duxit,  et  institutiones, 
quae  sanctionem  seculorum  receperant,  et  quae 
omne  incrementum  excluserant,  januis  eorum 

superstitione  ac  superbia  clausis,  evertit ;  artes 
scientiasque  promovit,  et  manum  parentis  omni 
ingenii  exercitationi  dedit.  Napoleon  attentio¬ 
nem  suam  non  solum  ad  vastas  et  splendidas  ad- 
ministrationes  gentium,  sed  etiam  ad  scientiae  in¬ 
crementum,  direxit.  Viris  caeteris  praestantibus, 
nulla  eorum  opinionum  peculiarium  habita  ratione, 
benefecit ;  itaque  scientias  artesque  promovit :  et 
circa  se  ipsum,  quicquid  utile,  splendidum  aut  vi¬ 
rile  extaret  usquam,  coegit. 

Sed  multa  inventa  annorum  recentiorum  in¬ 
vestigare,  viros  illustres  non  paucos  designare, 
eorumque  inventa,  inutilia  ab  utilibus,  separare  ; 
cuique  viro  laudem  meritam  dare  ;  res  est  tam 
vasta,  tam  diversa,  et  difficilis,  ut  alicui  qui  hanc 
bene  tractaverit,  mente  longa  experientia  imbuta, 
et  viribus  judicandi  facultatis  cum  maximo  dis¬ 
crimine  opus  est.  Hoc  a  Sprengelo  et  Portal 
tentatum  fuit;  et  Richerandus  de  administra- 
tionibus  chirurgicis  librum  nuper  edidit. 

Nunc  hujus  Almae  Academiae  professores, 
historiam  istam  perbrevem,  imperfectamque,  ves¬ 
trae  benignitati  subjicio,  certus  etiam  errores  meos 
cogitationesque  haud  sine  indulgentia  receptum 

iri ;  eorum  enim  est  qui  doctrina  eruditioneque 
multum  imbuti  sunt,  tyronis  adhuc  in  arte  sua 
errores  clementer  nodare. 

Et  dum  meae  almae  matri,  ubi  ad  fontem 
scientiae  diu  hausi,  valedico,  precor,  ominor- 
que,  ut  nomen  ejus  excelsum  in  historia  chirur¬ 
giae,  pristinaque  gloria,  in  sempiternum  sint  man¬ 
sura. 


FINIS. 


